«Зялёную зону» Багдада абстралялі з «Кацюшы» - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 30 верасня 2020, Серада, 18:01\n«Зялёную зону» Багдада абстралялі з «Кацюшы»\nАРХІЎНАЕ ФОТА WIKIMAPIA\nУ месцы абстрэлу размешчаныя ўрадавыя ўстановы і замежныя амбасады.\nРэактыўны набой выбухнуў у нядзелю ў Багдадзе на адлегласці меншай за адзін кіламетр ад амбасады ЗША, у «зялёнай зоне» - раёне з падвышанымі мерамі бяспекі. Тут размешчаны ўрадавыя ўстановы і замежныя прадстаўніцтвы, паведамляе «Радыё Свабода».\nІрацкія афіцыйныя крыніцы паведамілі, што ў выніку разрыву набою, выпушчанага меркавана з ўстаноўкі «Кацюша», ахвяр ці пацярпелых няма.\nНядзельны абстрэл «зялёнай зоны» - першы з верасня мінулага года. Прадстаўнік міністэрства абароны Іраку паведаміў агенцтву AP, што набой упаў паблізу помніка Невядомаму жаўнеру. Вядзецца расследаванне абставін абстрэлу.\nСа слоў прадстаўніка ірацкага камандавання, стрэл быў зроблены з усходняга прыгараду Багдаду, дзе размяшчаюцца атрады, якія падтрымліваюцца Іранам. Але з паведамленняў агенцтва AFP, ракета была выпушчаная з адкрытай пляцоўкі на поўдні Багдаду.\n16:58 «За 50 дзён барацьбы краіна моцна змянілася»\n16:43 Жаночы баскетбольны клуб «Гарызонт»: Свабоду Алене Леўчанцы!\n16:40 Міністэрства аховы здароўя Беларусі заявіла аб новых выпадках COVID-19\n23.09 Белорусы против самозванца 170,941\n24.09 Штучны інтэлект зрывае маскі з беларускіх карнікаў 152,124\n24.09 Памерла маці 16-гадовага падлетка, якога катавалі лукашэнкаўскія карнікі 115,174\n27.09 По всей Беларуси прошел Марш 97% (Онлайн) 98,082\n30.09 IT-фронт Беларусі апублікаваў бескампрамісны маніфест 74,886\n24.09 Кібер-партызаны абвясцілі пра татальную атаку на рэжым Лукашэнкі 70,957\n28.09 Ціханоўская выступіла супраць эканамічных санкцый у дачыненні да рэжыму Лукашэнкі 69,905


У Бабруйску затрымалі актывістку і сканфіскавалі тысячу подпісаў за адмену «дэкрэту аб дармаедстве»\nАктывістку прафсаюзу РЭП Галіну Смірнову затрымалі пасля сустрэчы з дэпутатам Віталём Уласевічам.\nІнцыдэнт здарыўся пасля таго, як жанчына сустрэлася з дэпутатам і папрасіла яго падпісаць зварот з патрабаваннем адмяніць дэкрэт. Уласевіч адмовіўся, а праз некалькі гадзін міліцыя затрымала актывістку і канфіскавала подпісы.\nНа прыём да дэпутата Віталя Уласевіча яна разам са сваім калегам Алегам Жалновым прыйшла 28 студзеня, папярэдне запісаўшыся на прыём.\n«Мы распавялі яму, што праблема закранула вельмі многія семʼі, большасць людзей зусім несправядліва патрапілі ў разрад так званых «дармаедаў»… Мы прасілі яго паставіць подпіс пад патрабаваннем, якое падпісалі ўжо сотні бабруйчан, у тым ліку яго выбарцаў, а таксама прапаноўвалі сустрэцца з людзьмі і абмеркаваць праблему. Аднак Віталь Уласевіч адмовіўся, заявіўшы, што на сённяшні дзень у Беларусі не працуе толькі той, хто не хоча працаваць», – распавяла прафсаюзная актывістка praca-by.info.\nПаводле жанчыны, дэпутат падрабязна цікавіўся, у якіх месцах актывісты збіраюць подпісы. Галіна Смірнова шчыра распавяла, што пасля сустрэчы з ім пойдзе на мясцовы рынак, таму што там у выходны будзе шмат людзей.\n«Пасля сустрэчы мы не адразу адправіліся на рынак, але калі прыйшлі туды, літаральна праз хвіліну да нас падышлі міліцыянты і папрасілі праехаць у РАУС. Прычым, некалькі дзён таму падчас збору подпісаў гэтыя ж міліцыянты спакойна абмяркоўвалі з намі праблемны дэкрэт», – паведаміла актывістка.\nУ РАУС Галіну Смірнову абшукалі, гвалтоўна забралі партфель і канфіскавалі тысячу подпісаў.\n«Мне прыйшлося доўга чакаць, пакуль яны, нарэшце, змаглі правесці ператрус, таму што людзі, даведаўшыся, у чым справа, адмаўляліся быць прысутнікамі. Быў складзены пратакол аб парушэнні закона аб масавых мерапрыемствах. Мне не далі на рукі вопіс канфіскаваных дакументаў і не далі падпісацца ў пратаколе. Таму я не ведаю, што яны там яшчэ напішуць. Гэта проста рабаванне, проста подлае рабаванне», – заключыла Галіна Смірнова.\nСтаршыня прафсаюзу РЭП Генадзь Фядыніч запэўніў, што «улады спалохаліся народнай незадаволенасці і вырашылі выкарыстаць стары прыём – рэпрэсіі». Аднак прафсаюзны лідар упэўнены, што на гэты раз ім не ўдасца запалохаць народ.\nАрганізатары «Маршу недармаедаў» падалі ў Менгарвыканкам заяўку на правядзенне акцыі 15 сакавіка


Почти два десятилетия работает в Докшицком районе Елена Протас — Докшицы Докшицкий район Родныя вытокi Районная газета Новости Докшиц и региона Реклама в Докшицах Работа в Докшицах Докшицы онлайн Фото и видеоинформация о Докшицах\n05.07.2019 1074 jeksik Комментариев нет\nГэта прыгожая, мілая жанчына з вачамі-вішнямі з тых работнікаў прылаўка, да якіх хочацца вяртацца зноў і зноў, каб зрабіць пакупку. Быць прыязным і добразычлівым, нават калі ў цябе асабіста на душы кошкі скрабуць, не ленавацца перакінуцца словам з кожным пакупніком, зрабіць выгляд, што ён самы жаданы і доўгачаканы – гэта, напэўна, адны з галоўных патрабаванняў да чалавека, які вырашыў прысвяціць сябе гандлёвай прафесіі. І калі ўсё гэта прысутнічае, то тады стаж работы за прылаўкам вымяраецца дзесяцігоддзямі, як у прадаўца аддзела “Кулінарыя” піцэрыі “Лепім самі” Алены Протас.\nУ спажывецкай кааперацыі па сённяшніх рэаліях, калі выпускнікі навучальных устаноў, адпрацаваўшы вызначаны тэрмін, звальняюцца, як кажуць, пачкамі, Алена Іванаўна амаль што ветэран. Каля двух дзесяцігоддзяў прапаноўвае яна пакупнікам булачкі і піражкі, салату і катлеты, мясныя паўфабрыкаты, напіткі і іншую прадукцыю, галоўнае месца сярод якой займае тая, што выпускаецца прадпрыемствамі райста. Большасць з яе мае невялікі тэрмін захоўвання, таму немалога майстэрства патрабуе ўменне яе тэрмінова рэалізаваць, не памыліцца ў аб’ёмах, якія трэба заказаць. Усё гэта, канечне, прыходзіць з вопытам, ведамі і, самае галоўнае, жаданнем вучыцца, а не ўцякаць ад цяжкасцей.\nВеды Алена адразу пасля заканчэння сярэдняй школы ў Шаркаўшчыне паехала набываць у Полацкі кааператыўны каледж, бо, як не банальна гэта гучыць, але з веданнем таго, што яна будзе толькі прадаўцом, маленькая Лена, пэўна, нарадзілася. Любімым баўленнем часу ў дзяцінстве было стаяць ля прылаўка ў краме, якая знаходзілася побач з бацькоўскім домам, і з цікаўнасцю назіраць, як там завіхаецца прадавец. Дзяўчынцы падабалася ўсё, нават як цётка ў белым халаце шчоўкае лічыльнікамі. Самай большай марай стала самой навучыцца на іх лічыць. Навучылася ўсяму, пакуль атрымлівала дыплом таваразнаўцы, але працаваць пайшла толькі прадаўцом. І ў Докшыцах, куды мужа, на той час афіцэра міліцыі, перавялі служыць у аддзел па барацьбе з эканамічнымі злачынствамі, выказала жаданне таксама стаць за прылавак.\nЯна і зараз не ўяўляе сябе ні ў якой іншай сферы і, прызнаецца, што на працу ідзе з задавальненнем, асабліва пасля таго, як яе “Кулінарыя” стала пасля рэканструкцыі сучасным, прыгожым аб’ектам. Алена Іванаўна радуецца сучаснаму інтэр’еру, новаму абсталяванню, багатаму асартыменту, што несумненна прываблівае наведвальнікаў, колькасць якіх павялічылася ў некалькі разоў. Большым стаў і калектыў. Прыйшло шмат моладзі, для якіх Алена Протас ужо як настаўнік, а яны для яе напамін пра той час, як сама пачынала рабіць першыя крокі ў гандлі. Непасрэдны кіраўнік Алены Іванаўны начальнік аддзела грамадскага харчавання райста Ганна Палячонак сцвярджае, што менавіта на такіх работніках, як Протас, трымаецца сёння галіна, і гэта не падлягае сумненню.\nНА ЗДЫМКУ: за прылаўкам прадавец 5-й катэгорыі Алена Протас.\n← Программа «Славянского базара-2019» построена с учетом мнения зрителей\nГлавный праздник страны торжественно и ярко прошел в Докшицах + ФОТО →\n22.04.2015 jeksik Комментариев нет


Лукашэнка: У нас ёсць законы - выпакутаваныя людзьмі\nЛукашэнка: У нас ёсць законы – выпакутаваныя людзьмі\nГалава дзяржавы абмеркаваў з кіраўніком Адміністрацыі прэзідэнта Андрэем Кабяковым і сваёй памочніцаю Наталляю Пяткевіч скарачэнне колькасці міністэрстваў і ведамстваў. Трэба падыходзіць без спеху, сказаў прэзідэнт.\nКабякоў і Пяткевіч узначальваюць створаную ў кастрычніку 2012 года дзяржкамісію для выпрацоўвання прапановаў аптымізацыі структуры, колькасці і функцыяў дзяржаўных органаў. Камісіі даручылі да 30 снежня 2012 года падаць адпаведныя прапановы кіраўніку дзяржавы.\n«Ёсць пэўныя сталыя законы, няхай яны суб’ектыўныя, але яны выпакутаваныя людзьмі, і трэба дакладна ўяўляць, колькі ў арганізацыі мусіць быць людзей, каб яна эфектыўна працавала», – сказаў Лукашэнка пра скарачэнне колькасці дзяржаўных чыноўнікаў.\nЗ іншага боку, дадаў кіраўнік дзяржавы, гэта не мусіць быць чыста механічным, бо можа нанесці шкоду дзяржаўнаму кіраванню.\nПрэзідэнт Беларусі падкрэсліў, што задача скараціць апарат дзяржаўных службоўцаў на чвэрць – паказнік сярэдні. «Таму тут трэба быць больш акуратнымі ды асцярожнымі. Але ў той жа час я атрымліваю інфармацыю, што некаторыя нашыя мясцовыя кіраўнікі ператвараюцца ва ўдзельных князькоў. Вось гэта ўжо, напэўна, мае невялікае дачыненне да скарачэння колькасці дзяржаўных службоўцаў, а да эфектыўнасці нашага кантролю за гэтымі структурамі, падраздзяленнямі ды канкрэтнымі людзьмі. Я гэта буду мець на ўвазе ў сваёй працы, але вам беспасярэдне трэба будзе гэтым займацца», – заявіў Лукашэнка. Ён згадаў, што Міністэрства гандлю трэба пераарыентаваць на развязанне канкрэтных задачаў, якія турбуюць беларусаў.\nДа праблемы скарачэння Міністэрства жыллёва-камунальнай гаспадаркі ўлады звярталіся ўжо не раз, нагадаў кіраўнік дзяржавы. Але менавіта ў гэтай сферы, паводле яго, сёння больш за ўсё праблемаў, якія хвалююць насельніцтва.


Ніжняе падлучэнне радыятараў ацяплення - Блог пра рамонт\nНіжняе падлучэнне радыятараў ацяплення\nШто рабіць, калі сістэма ацяплення псуе выгляд памяшкання? Калі яшчэ чыгунныя батарэі можна схаваць за экранам або замест іх ўсталяваць больш сучасныя - біметалічныя ці сталёвыя, то як быць з трубамі? Адны людзі затуляюць іх фіранкамі і шторамі, а іншыя робяць ніжняе падлучэнне радыятараў ацяплення, у выніку чаго абвязкі батарэй практычна не відаць.\nАсаблівасці ніжняга падлучэння\nТры спосабу падлучэння:\nПадключэнне звычайных радыятары праз ніжнія адтуліны.\nЗ дапамогай набору камплектавалых знізу сталёвых або біметалічных батарэй ацяплення.\nНабыць батарэі, якія прызначаны для такога падключэння.\nЗараз разгледзім спосабы, плюсы і мінусы розных спосабаў ніжняга падключэння.\nПадключэнне з бакавымі адводамі\nСамо падлучэнне не ўяўляе вялікай складанасці. Трубы размяшчаюцца знізу - над падлогай або схаваныя ў падлозе. На сцяне мацуецца радыятар, і да ніжніх адтулінам падводзіцца трубаправод. Каб батарэю можна было зняць без прыпынку працэсу ацяплення, трэба ўсталяваць з двух бакоў запорную арматуру. У верхнюю адтуліну (без розніцы з якога боку) усталёўваецца паветраадводнік.\nПадключэнне з дапамогай перахадніка\nЧасам няма магчымасці падключыць звычайны радыятар, падвядучы да яго трубаправод з двух бакоў. У такім выпадку можна скарыстацца перахадніком. Яна ўкручваецца ў ніжнюю адтуліну, а да верхняга ад яе падводзіцца трубка з нержавейкі. Да самога ж перахаднік трубы ацяплення падключаюцца знізу.\nБольш інфармацыі аб такім тыпе падлучэння вы атрымаеце, паглядзеўшы відэа, прымацаванае ў канцы артыкула.\nНіжняе падлучэнне з падаўжальнікам патоку\nНіжняе падлучэнне можна выканаць з дапамогай падаўжальніка патоку. Прылада закручваецца ў ніжнюю адтуліну і не мае ніякіх адводаў да верхняга. Цыркуляцыя цепланосбіта адбываецца за кошт таго, што вада, праходзячы па трубцы ў сярэдзіне радыятара, выходзіць з яе ў канцы ацяпляльнага прыбора, падымаецца, выціскаючы халодную ваду праз выходную адтуліну, якое знаходзіцца ў прыладзе.\nДля самацёчная сістэм такі тып падлучэння не падыходзiць.\nПадключэнне батарэй з ніжняй подводкой\nЦяпер спынімся на больш эфектыўным і самым прымальным з эстэтычнага пункту гледжання спосабе ніжняга падлучэння - знізу, адначасна апісваючы яго перавагі і недахопы.\nЁсць магчымасць усталяваць перахаднік напрамкі патоку.\nАбодва патрубка прама з батарэі сыходзяць у падлогу або ў сцяну (ці ў трубы, размешчаныя над падлогай).\nКупляючы радыятары з ніжнім падключэннем, не трэба турбавацца аб набыцці падыходнага тэрмарэгулятара, так як ён там ужо ўсталяваны.\nНа кожнай батарэі павінен быць усталяваны паветраадводнік.\nПрагрэў менш равномерен і не так эфектыўны.\nНельга выкарыстоўваць для Самацечнай сістэмы ацяплення.\nТрэба ўвесь час выкарыстоўваць цыркуляцыйны помпа.\nНормы размяшчэння радыятараў\nНезалежна ад абранага спосабу падлучэння радыятара, ён павінен знаходзіцца на некаторай адлегласці ад:\nсцены - 5 см;\nпадлогі - 10 см (дапускаецца адхіленне ў любы бок не больш за 2 см);\nпадваконніка - 10 см (дапускаецца мінімальная адлегласць у 5 гл).\nНабываючы мацаванне, важна ўлічыць таўшчыню якая ўстанаўліваецца цеплаізаляцыі з якія адлюстроўваюць пластом (калі яна будзе). У такім выпадку спатрэбяцца гакі-фіксатары некалькі большай даўжыні.\nМантаж сістэмы ацяплення з ніжняй подводкой\nУ залежнасці ад абранай схемы выконваецца мантаж трубаправода. Ён можа быць выкладзены:\nПаміж падлогай і батарэяй.\nНа эфектыўнасць працы сістэмы ацяплення не ўплывае размяшчэнне труб - іх хаваюць зыходзячы з эстэтычных меркаванняў.\nВажна спачатку ўсталяваць батарэі, разлічыўшы іх колькасць для кожнага памяшкання, а потым падводзіць да іх трубы.\nКалі вы будзеце прытрымлівацца рэкамендацый, апісаных у гэтым артыкуле, то ў вас не павінна ўзнікнуць складанасцяў пры мантажы сістэмы ацяплення з ніжнім падключэннем.\nСваімі напрацоўкамі можна падзяліцца, пакінуўшы каментар у канцы артыкула - для нас вельмі важна, каб матэрыял у артыкуле быў максімальна поўным і даступным для разумення любога чалавека, які звыкся выконваць усялякую працу сваімі рукамі.\nПаглядзіце, як можа быць выканана падключэнне секцыйных радыятараў знізу:\nУ гэтым відэа распавядаецца пра перавагі радыятара з ніжнім падключэннем:\nПредыдущаяПіла для бетону: разнавіднасці рэжучага інструмента і\nСледующаяХаты з ацыліндраванага бруса: знаёмімся з матэрыялам\nОпилкобетон - ўласцівасці арболитных і опилкобетонных\nВытворцы клеенага бруса ў расіі: міфы і рэаліі\nАгароджу спартыўных пляцовак - віды і матэрыялы\nЯк зрабіць гамак сваімі рукамі\nШатровая дах - канструкцыя кроквеннай сістэмы\nКладка лінолеўма самому\nАфармленне аркі - выбар стылю і матэрыялаў\nЎзводзім плот з профнасціл з цаглянымі слупамі\nСтальніца з бетону: праектаванне, выраб апалубкі, заліванне\nРамонт гаўбечнай дзверы - вяртаем ўтульнасць і прыгажосць\nАбліцоўванне каркаснага дома\nДом з сіп панэляў сваімі рукамі\nЛандшафтны дызайн: планаванне і ўвасабленне праекта


Дзятлаўшчына сустракала землякоў-юбіляраў — Дятлово. Перамога. Дятловская районная газета\n22.09.2019 22.09.2019 administrator937\n22 верасня ў Дзятлаўскім гісторыка-краязнаўчым музеі адбылася прыемная падзея з нагоды святкавання юбілейных датаў заслужаных дзеячаў нашай краіны, ураджэнцаў зямлі дзятлаўскай Івана Кануса і Аляксандра Смаленчука.\nНапачатку супрацоўніца раённага гісторыка-краязнаўчага музея Алена Абрамчык правяла экскурс па залах музея і нагадала гасцям пра гісторыю Дзятлаўшчыны, пазнаёміла з экспанатамі і экспазіцыямі музейных выстаў.\nЗ юбілеем павіншавалі і Аляксандра Смаленчука – ураджэнца пасёлка Казлоўшчына.\nАсноўнымі тэмамі даследаванняў нашага земляка сталі гісторыя польскага руху ў Беларусі і Літве ў пачатку 19-20 стагоддзяў, гісторыя беларускага нацыянальнага руху, палітычная гісторыя Беларусі 19-20 стагоддзяў.\nНапрыканцы мерапрыемства работнікі музея ад імя ўсіх прысутных падзякавалі юбілярам за цудоўную сустрэчу і пажадалі заслужаным дзеячам краіны новых вышынь у навуковых дасягненнях і далейшых творчых поспехаў.


★Лезеди★[Бясплатна] даведацца значэнне імя на сайце Імёны Свету. Даведацца значэнне імя Лезеди. Значэнне імя Лезеди. Лезеди значэнне імя. Паходжанне імя Лезеди. Таямніца імя Лезеди. Тлумачэнне імя Лезеди. - Імёны Свету.\nГалоўная » Алфавіт імёнаў » Імя Лезеди\nЛезеди - у рускай мове, жаночае поўнае імя.\nЛезеди, у рускай мове, жаночае поўнае імя.\nКраткое значение имени Лезеди.\nЗначэння жаночага імя Лезеди пакуль няма.\nКраткие формы имени Лезеди:\nИнтерпретация значения букв имени Лезеди.\nЛітара Л ў імя Лезеди: тонкае ўспрыманне прыгажосці, артыстычныя (мастацкія) таленты, імкненне падзяліцца ведамі і адчуваннямі з партнёрам. Папярэджанне свайму ўладальніку не марнаваць жыццё марна, знайсці сваё сапраўднае прызначэнне.\nЛітара Е ў імя Лезеди: патрэба да самавыяўлення, абмену ідэямі, схільнасць выступаць у ролі пасярэдніка, праніклівасць дзякуючы ўменню ўваходзіць у свет таемных сіл. Магчымая балбатлівасць.\nЛітара З ў імя Лезеди: кругавая абарона "я" ад знешняга свету, высокая інтуіцыя, багатае ўяўленне. Чалавек часам займае пазіцыі страўса, які хаваецца галаву ў пясок.\nЛітара Д ў імя Лезеди: роздум, абдумванне перад пачаткам справы, арыентацыя на сям'ю, гатоўнасць дапамагчы, часам капрызнасць. Часта - здольнасці экстрасэнса.


Золатавалютныя рэзэрвы Беларусі рэзка скараціліся: мінус паўмільярда даляраў за месяц\n06 сакавік 2020, 10:25\nНа 1 сакавіка золатавалютныя рэзэрвы Беларусі склалі 8,8049 млрд даляраў у эквіваленце, паведамляе Нацыянальны банк.\nГэта на 438,2 млн даляраў, або 4,7% менш за тое, што было на 1 лютага. А за студзень рэзэрвы зьменшыліся на 150,4 млн, або 1,6% адносна пачатку году.\nПадобныя і нават большыя зьніжэньні на пачатку году бывалі і раней. За студзень 2018 году золатавалютныя рэзэрвы зьмяншаліся на больш як 800 млн даляраў, але за студзень-2019 — толькі на 140 млн. Бывала, што рэзэрвы за студзень і не зьмяншаліся: у 2017-м, наадварот, вырасьлі за студзень на амаль 58 млн даляраў.\nЦяперашняе зьніжэньне Нацбанк тлумачыць як плянавым пагашэньнем абавязкаў і выплатамі за крэдыты (агулам на 385,5 млн даляраў), так і продажам валюты на біржы. Гэтыя фактары істотна перакрылі паступленьні валюты ў бюджэт і росту цэнаў на золата.\nА продаж на біржы ня менш як 54 млн даляраў (магчыма, істотна больш) не спыніў падзеньня беларускага рубля: за люты рубель патаньнеў да даляра на 13 капеек або 6,2%. Беларусы за люты накупілі валюты на 128 млн даляраў больш, чым прадалі (у студзені — на 44,8 млн больш).\nДы ўлады плянуюць, што золатавалютныя рэзэрвы могуць зьменшыцца яшчэ на 17% — на 1 студзеня 2021 году рэзэрвы павінны быць ня меншымі за 7,3 млрд.\nЗамежны доўг Беларусі ў 2019 годзе вырас на 200 мільёнаў даляраў\nНацбанк Беларусі зьнізіў стаўку рэфінансаваньня да гістарычнага мінімуму\nНацбанк папрасіў пашырыць выкарыстаньне беларускай мовы ў банках


06 травень 2010, 20:47\nГод таму, 7 траўня, у Празе адбылася інаўгурацыя новай праграмы Эўразьвязу «Ўсходняе партнэрства». Гэта польска-швэдзкая ініцыятыва, якая прадугледжвае «глыбейшую інтэграцыю» 27 краінаў Эўразьвязу зь Беларусьсю, Украінай, Малдовай, Грузіяй, Армэніяй і Азэрбайджанам. Ці спраўдзіліся спадзяваньні на гэтую праграму?\nПаводле лідэра руху «За свабоду» Аляксандра Мілінкевіча, з пункту гледжаньня пэрспэктываў эўраінтэграцыі гэтая праграма вельмі важная для Беларусі. Гэта «навука супрацоўніцтва, школа, першая кляса. А Беларусі ёсьць чаму вучыцца». Самым важным ён лічыць распачаты дыялёг, часткай якога ёсьць «Усходняе партнэрства».\n«Улады хочуць найперш грошай, крэдытаў, інвэстыцый. А рабіць Беларусь дэмакратычнай не зьбіраюцца. Гэта велізарная памылка. Ня будзе такой працы аднабаковай. Эўразьвяз аб’яднаўся на пэўных каштоўнасьцях і будзе супрацоўнічаць толькі з тымі, хто імкнецца да пэўных стандартаў. Беларусь не імкнецца — будзе замарозка стасункаў, што шкодзіць інтарэсам беларускага народу».\nСпадар Мілінкевіч лічыць: каб адбылася палітычная лібэралізацыя ў Беларусі, трэба ўдасканальваць інструмэнты.\n«Эўразьвяз павінен выпрацоўваць новыя інструмэнты, якія тычацца палітычнай лібэралізацыі і грамадзянскіх свабодаў. Тут праграма пакуль што не спрацавала. Але ніхто не казаў, што гэта ідэальныя інструмэнты, што мы ўсё ведаем і зможам. Гэта вельмі складаная рэч. І ніякіх ілюзіяў не было. Я думаю, што ЭЗ прыходзіць да таго, што патрэбна „дарожная мапа“, пра якую я казаў на самым пачатку дыялёгу, і гэта вельмі важна».\nСтаніслаў Шушкевіч заявіў, што надзеі на «Ўсходняе партнэрства» застаюцца, але пакуль што «няма ніякіх зрухаў у дзяржаўным сэнсе».\n«У нас няма ніякіх зрухаў ні па дэмакратызацыі, ні па правах чалавека. Усё як было, так і засталося. Асабліва паказальныя так званыя выбары — усё ня лепш, чым было. Былі зробленыя касмэтычныя захады, каб нешта палепшыць, але нічога не палепшылася. Апроч размоваў, нічога няма. З боку нашых уладаў былі пэўныя абяцаньні, але яны выліліся ў тое, што яшчэ дадаліся новыя абяцаньні».\nНапярэдадні саміту ў Празе Івонка Сурвіла, Зянон Пазьняк, Станіслаў Шушкевіч і Аляксандар Казулін выступілі з сумеснай заявай, у якой віталі ідэю «Ўсходняга партнэрства» і выказалі ўдзячнасьць Эўразьвязу за ўключэньне Беларусі ў гэтую праграму.\n«Сёньня можна было б паўтарыць гэтую самую заяву, што надзея ёсьць, але зрухаў няма».\nБылы палітвязень Аляксандар Казулін, ацэньваючы гадавіну «Ўсходняга партнэрства», адзначыў, што намеры добрыя, але пакуль апроч намераў нічога няма, нават не пачаў працу «Эўранэст».\n«Калі браць праграму, то вынікаў яе няма. Калі браць дыялёг, то ўсё стала нашмат горш. Вось і ўсё».\nПаводле спадара Казуліна, калі Беларусь лічыць сябе эўрапейскай краінай, то гэтая праграма, безумоўна, патрэбная.\n«Гэтая праграма будзе мець вялікую карысьць, але калі яна будзе мець нейкую напоўненасьць і ажыцьцяўляцца. Пакуль толькі дэклярацыі і намеры».\nПаводле лідэра АГП Анатоля Лябедзькі, «чаканьні засталіся, а гэта азначае, што праграма запрацуе і будзе эфэктыўнай». А гэта, паводле спадара Лябедзькі, магчыма тады, калі Брусэль, афіцыйны Менск і беларуская апазыцыя будуць аднолькава ўспрымаць «Ўсходняе партнэрства» і працаваць на яго рэалізацыю.\n«Для Лукашэнкі „Ўсходняе партнэрства“ — гэта каса, у якую, ён думаў, будзе хадзіць хаця б адзін раз у месяц і здымаць ня толькі палітычныя, але і фінансавыя дывідэнды. Ён гатовы разьвіваць толькі той складнік праграмы, які на выхадзе будзе вось гэтай касай, дзе можна будзе атрымліваць грошы. А для апазыцыі важна знайсьці магчымасьць, інструмэнты, каб уплываць на зьмену сытуацыі ў Беларусі».\nНагадаем, што шэраг краін Эўразьвязу выступілі супраць асабістага ўдзелу кіраўніка Беларусі Аляксандра Лукашэнкі ў саміце. Таму беларускую дэлегацыю на саміце «Ўсходняга партнэрства» ў Празе ачоліў першы намесьнік прэм’ер-міністра Беларусі Ўладзімер Сямашка.\nУ Празе перад пачаткам саміту адбылася сустрэча міністра замежных спраў Чэхіі Карэла Шварцэнбэрга з старшынёй Рады БНР Івонкай Сурвілай і былымі кандыдатамі ў прэзыдэнты Беларусі Аляксандрам Казуліным, Аляксандрам Мілінкевічам, Зянонам Пазьняком і Станіславам Шушкевічам. На сустрэчы абмяркоўваліся прапановы прадстаўнікоў беларускага грамадзтва ў дачыненьні да гэтай праграмы.


Замяніце лічбы словамі, на... - Школьные Знания.com\nЗамяніце лічбы словамі, назоўнікі пастаўце ў адпаведнай форме. Вызначце разрад лічэбнікаў паводле значэння і складу. від сінтаксічнай сувязі ў гэтых колькасна-іменных спалучэннях. Колькасна-іменае спалучэнне праскланяйце.Узор. 23 (кілаграм)-дваццаць тры кілаграмы (лічэбнік колькасны. састаўны, від сінтаксічнай сувязі – дапасаванне) Н. дваццаць тры кілаграмы Р. дваццаці трох кілаграм Д. дваццаці тром кілаграмам В. дваццаць тры кілаграмы Т. дваццаццю трыма кілаграмамі М. (пры) дваццаці трох кілаграмах 463(дзень), 2/7 (тэрыторыя). 14 (год)\nот oksy24 23.12.2013\nН. чатырыста шесцьдзесят тры дняР. чатырохсот шасцідзесяці трох дзёнД. чатыромстам шасцідзесяці тром днямВ. чатырыста шесцьдзесят тры дняТ. чатырмястамі шасцюдзесяцю трыма дняміМ. (аб) чатырохста шасцідзесяці трох дняхН. дзве сёмых тэррыторыіР. дзвюх сёмых тэррыторыіД. дзвюм сёмым тэррыторыіВ. дзве сёмых тэррыторыіТ. дзвума сёмымі тэррыторыіМ. (аб) дзвюх сёмых тэррыторыіН. чытырнаццаць гадоўР. чатырнаццаці гадоўД. чатырнаццацю гадамВ. чытырнаццаць гадоўТ. чатырнаццацю гадаміМ. (аб) чатырнаццаці гадах\nДополните текст на белорусском. группа турыстау спынилася на маляуничай палянцы. была яна не вяликая. вакол яе...\nСкладзите и запишыце сказы . змянице выдзеленыя назоуники выдзелице канчатки и вызначце склон. 1 ирынка.ад.недалёка.(ферма).жыве.жывёлагадоучай.2...


★Аннушка★[Бясплатна] даведацца значэнне імя на сайце Імёны Свету. Даведацца значэнне імя Аннушка. Значэнне імя Аннушка. Аннушка значэнне імя. Паходжанне імя Аннушка. Таямніца імя Аннушка. Тлумачэнне імя Аннушка. - Імёны Свету.\nГалоўная » Алфавіт імёнаў » Імя Аннушка\nАннушка - у рускай мове, жаночае кароткае імя.\nАннушка, у рускай мове, жаночае кароткае імя.\nКраткое значение имени Аннушка.\nЗначэння жаночага імя Аннушка пакуль няма.\nПолные формы имени Аннушка:\nИнтерпретация значения букв имени Аннушка.\nЛітара А ў імя Аннушка: сімвал пачатку, жаданне пачынаць і ажыццяўляць, імкненне да фізічнага і духоўнага камфорту.\nЛітара Н ў імя Аннушка: знак пратэсту, унутраная сіла не прымаць усе запар, без разбору, востры крытычны розум, цікавасць да здароўя. Руплівы працаўнік, але не пераносіць "мартышчынай працы".\nЛітара У ў імя Аннушка: актыўны ўяўленне, вялікадушны суперажываць чалавек, філантроп. Імкнецца падняцца на вышэйшую духоўны ўзровень. Адначасова напамін ўладальніку не будаваць утапічных планаў і памятаць, што не ўсякую праўду можна абвяшчаць на кожным перакрыжаванні: у жыцці існуе прамаўляльнымі!\nЛітара Ш ў імя Аннушка: ўважлівасць да жыцця, здольнасць па нават малога намёку, шэпту, шоргату ацэньваць сітуацыю. Сціпласць і ўменне ладзіць свае справы па-ціхаму. Развітая пачуццё гумару.\nЛітара К ў імя Аннушка: цягавітасць, якая адбываецца ад сілы духу, уменне захоўваць сакрэты, праніклівасць, жыццёвае крэда "усё ці нічога".


«Дажынкі – 2018» у Магілёўскім раёне: лідары жніва, лялькі-абярэгі і кіданне валёнак\nАдзін з лідараў жніва вобласці Магілёўскі раён сёння адзначыў традыцыйнае свята працаўнікоў вёскі «Дажынкі – 2018». Урачыстасці ўпершыню прайшлі ў аграгарадку Завадская Слабада і сабралі больш за тысячу ўдзельнікаў: дэлегацыі сельгаспрадпрыемстваў, прадстаўнікі працоўных калектываў, фермеры, бізнесмены, госці з суседніх раёнаў.\nНа Чыгірынскім вадасховішчы абмяжуюць рыбалку з 20 верасня па 10 кастрычніка\nУ мэтах аховы рыбных рэсурсаў з 20 верасня па 10 кастрычніка на Чыгірынскім вадасховішчы Быхаўскага раёна будзе абмежавана аматарскае рыбалоўства, паведаміла спецыяліст па сувязях з грамадскасцю Дзяржаўнай інспекцыі аховы жывёльнага і расліннага свету пры Прэзідэнце Вольга Грамовіч.\nЗ 20 верасня РУП «Магілёўэнерга» правядзе рамонтныя работы падводнай часткі гідратэхнічнага збудавання Чыгірынскай гідраэлектрастанцыі. Пры гэтым часткова спусцяць Чыгірынскае вадасховішча. Яго ўзровень знізіцца на 0,5 м.\nЗдымаць стрэс і рабіць цацкі са шкарпэтак навучаць на фестывалі ў Магілёўскай вобласці\nСмяротныя ДТЗ у Магілёўскай вобласці: чатыры чалавекі загінулі і восем пацярпела\nТак, увечары 14 верасня на аўтадарозе каля вёскі Княжыцы Магілёўскага раёна адбылося ДТЗ з удзелам матацыкла, у якім загінулі два чалавекі.\nПрафсаюзная акцыя «Мы – разам!» завершыць сваё шэсце па Магілёўскай вобласці ў Клічаве\n14.09.2018 - 08:32\nКлічаў стане апошнім горадам Магілёўскай вобласці, дзе ў гэтым годзе пройдзе рэспубліканская народна-патрыятычная акцыя Федэрацыі прафсаюзаў «Мы – разам!». Бясплатны канцэрт для жыхароў і гасцей раённага цэнтра з удзелам зорак беларускай эстрады і пераможцаў прафсаюзнага конкурсу «Новыя імёны Беларусі» адбудзецца 15 верасня ў 16.00 на цэнтральнай пляцоўцы.\nУ Магілёўскім раёне школьніка засыпала грунтам: падлетка прааперавалі\nІнцыдэнт адбыўся 6 верасня. 13-гадовы хлопчык нейкім прадметам збіваў спрасаваны грунт з апор моста. У нейкі момант яго частка адвалілася і прыціснула дзіця.\nУ цэнтры Клічава з’явілася графіці сойкі\n12.09.2018 - 10:20\nМалюнак сойкі памерам з пяціпавярховы дом з’явіўся ў цэнтры Клічава. Райцэнтр стаў першым горадам у Магілёўскай вобласці, які далучыўся да праекта «Ахова птушак Бацькаўшчыны».\nДвух заблукалых грыбнікоў знайшлі ў Горацкім раёне\nДвух грыбнікоў, якія заблудзіліся, знайшлі ў Горацкім раёне за мінулыя суткі. Пра гэта паведамілі карэспандэнту сайта ў абласным упраўленні МНС.\nВыратавальнікам у 16.18 паступіў званок аб неабходнасці пошукаў дзвюх жанчын у лесе каля вёскі Казлы. Высветлілася, што трыма гадзінамі раней яны пайшлі ў грыбы і згубіліся. На пошукі выехалі работнікі МНС і РАУС. У 17.26 жанчыны выйшлі на гук аўтацыстэрны, у медыцынскай дапамозе не мелі патрэбу.\nЗа суткі ў лясах Магілёўскай вобласці зніклі двое мужчын, адзін знойдзены\nЗа суткі ў лясах Магілёўскай вобласці прапала двое мужчын. Пра гэта карэспандэнту сайта паведаміла старшы інспектар Цэнтра бяспекі жыццядзейнасці і ўзаемадзеяння з грамадскасцю Магілёўскага абласнога ўпраўлення МНС Вольга Нехарошых.\nТак, 6 верасня ў лясным масіве каля в. Гарохаўка Бабруйскага раёна згубіўся 29-гадовы хлопец. Для пошукавых работ былі задзейнічаны супрацоўнікі МУС і работнікі МНС. Зніклы пакуль не знойдзены, пошукі будуць працягнуты сёння.\nВыстава-продаж тэхнікі і маёмасці ўпраўлення сувязі Генштаба УС Беларусі пройдзе 19 верасня ў Асіповічах\n03.09.2018 - 15:23\nВыстава-продаж тэхнікі і маёмасці ўпраўлення сувязі Генеральнага штаба Узброеных Сіл, прадстаўленых на рэалізацыю ў 2018 годзе праз упаўнаважаную арганізацыю – гандлёва-вытворчае рэспубліканскае ўнітарнае прадпрыемства «Белспецкантракт», пройдзе 19 верасня ў вайсковай частцы 01313 па адрасе: Магілёўская вобласць, г. Асіповічы, вул Касмічная, 50, тэлефон 8(02235)70541.\n03.09.2018 - 10:32\n01.09.2018 - 12:02\nКомплекс складаецца са снарадаў варкаўта і некалькіх трэнажораў. Яны прызначаны для развіцця мышцаў ног, спіны, грудзей, рук і прэса, умацавання суставаў і паясніцы, павелічэння эластычнасці злучальных тканак.\n30.08.2018 - 14:37\nУ аглядзе прымалі ўдзел пазакласныя вакзалы, а таксама вакзалы I, II і III класаў. Так, пераможцам сярод вакзалаў III класа прызнаны вакзал станцыі Крычаў.\nПасажырскі цягнік і легкавы аўтамабіль сутыкнуліся ў Бабруйскім раёне\nПасажырскі цягнік і легкавы аўтамабіль сутыкнуліся ў Бабруйскім раёне. Пра гэта карэспандэнту сайта паведаміла старшы інспектар Цэнтра бяспекі жыццядзейнасці і ўзаемадзеяння з грамадскасцю Магілёўскага абласнога ўпраўлення МНС Вольга Нехарошых.\nБабруйск і Горкі – пераможцы конкурсу майстроў ландшафтнага дызайну\nГорад Горкі літаральна патанаў у кветках: тут прайшоў VI конкурс прафесійнага майстэрства «Магілёўскі майстар – 2018» па прафесіі рабочы зялёнага будаўніцтва. Удзельнікі творчага спаборніцтва падарылі гараджанам 18 дэкаратыўных кветнікаў і кветкавых кампазіцый.\nПрыём грамадзян і прамую тэлефонную лінію правядзе 29 жніўня ў Кіраўску старшыня КДК Магілёўскай вобласці Алег Садоўскі\nПрыём грамадзян і прамую тэлефонную лінію правядзе 29 жніўня ў Кіраўску старшыня Камітэта дзяржаўнага кантролю Магілёўскай вобласці Алег Віктаравіч Садоўскі.\nВа ўказаны дзень з 12.00 да 13.00 жыхары Кіраўскага раёна змогуць задаць свае пытанні, а таксама паведаміць аб актуальных праблемах развіцця рэгіёна, парушэннях у працы службовых асоб органаў улады і арганізацый па тэлефоне 79-1-10.\nЗ 14.00 да 15.00 у кабінеце №31 мясцовага райвыканкама адбудзецца прыём грамадзян.\nТурзлёт работнікаў дзяржустаноў рэгіёна пройдзе 24-26 жніўня ў Чавускім раёне\n24.08.2018 - 08:31\nТурыстычны злёт работнікаў Магілёўскага аблвыканкама, яго структурных падраздзяленняў, сілавых структур і ведамстваў, пракуратуры, а таксама шэрагу іншых арганізацый рэгіёна, якія ўваходзяць у прафсаюз работнікаў дзяржаўных устаноў, пройдзе з 24 па 26 жніўня ў Чавускім раёне на базе спартыўна-аздараўленчага цэнтра «Рудэя». За прызавыя месцы будзе змагацца каля 200 чалавек у складзе 10 каманд.\nПедагагічную дынастыю з 278-гадовым стажам працы будуць ушаноўваць прафсаюзы ў Глуску\nПрафсаюзная народна-патрыятычная акцыя «Мы – разам!» збярэ 24 жніўня ў Глуску амаль 700 гледачоў. Мерапрыемства стартуе ў 18.00 на цэнтральным стадыёне райцэнтра і будзе ўключаць выступленне вядомых эстрадных артыстаў і фіналістаў рэспубліканскага прафсаюзнага конкурсу «Новыя імёны Беларусі», а таксама ўшанаванне заслужаных працоўных дынастый раёна.\nУ Кіраўскім раёне мужчына заблудзіўся і правёў ноч у лесе\nУ Кіраўскім раёне ратавальнікі знайшлі мужчыну, які заблудзіўся ў лесе, як паведамілі ў МНС.\nЗнаёмая мужчыны 19 жніўня ў 21.57 паведаміла ў МНС аб тым, што ён згубіўся ў лесе ў в. Скачок. «Для пошукаў былі задзейнічаны супрацоўнікі РАУС і ратавальнікі з сабакамі Рэспубліканскага атрада спецыяльнага прызначэння МНС. Прыкладна ў 5.00 мужчына быў знойдзены пры абследаванні лесу. Яго стан здавальняльны, у медыцынскай дапамозе ён не меў патрэбы», – заўважылі ў МНС.


Архів тега: прафесіянал\n— Настаўніцкая прафесія шматгранная, складаная і творчая. Яна патрабуе вялікага запасу душэўных і фізічных сіл, пастаяннага руху наперад і самаўдасканальвання. Забяспечыць належную якасць адукацыі мо...\nКалі мы гаворым “прафесіянал”, то звычайна маем на ўвазе чалавека, які дасягнуў значных вышынь у сваёй сферы. Мая ж сённяшняя гераіня — Аксана Кірылюк — у гэтым сэнсе адрозніваецца. Яна шукала сваю с...


У Менску ўсталявалі мемарыяльную дошку ў гонар Васіля Быкава – Наша Слова штодзень\n23 верасня 2020, 07:31 Грамадства, Культура, Навіны 4\nУ чэрвені гэтага года стала вядома, што ў Беларусі нарэшце ўвекавечаць у бронзе памяць Васіля Быкава. Гаворка ішла пра прыгожую мемарыяльную дошку, якую планавалі ўсталяваць на фасадзе дома па вуліцы Максіма Танка, 10, дзе жыў і дзеяў пісьменнік з 1978 па 2003 год. І вось гэты дзень надышоў – мемарыяльная дошка памерам 1,83 м у вышыню і 0,5 м у шырыню заняла сваё месца.\nНагадаем, ініцыятарам усталёўкі выступілі дабрачынны фонд Марыі Магдалены Радзівіл і Асацыяцыя беларусаў Швей-царыі пры падтрымцы МЗС, Міністэрства культуры і Менгарвыканкама. Сродкі на рэалізацыю ідэі былі сабраны яшчэ ў 2018 годзе.\n– У студзені 2020-га пачалася праца над праектам і вырабам мемарыяльнай дошкі Быкаву. Працавалі разам з архітэктарам Віктарам Каракам. Было вырашана зрабіць вертыкальную кампазіцыю. Памер абумоўлены месцам усталёўкі – на выпуклым пілоне дома, – распавёў адзін з аўтараў кампазіцыі скульптар Ігар Засімовіч. – Выяву Быкава ствараў па фатаграфіях і відэаматэрыялах. Асабіста ўжывую бачыў яго толькі аднойчы на адлегласці 20 м – у 1995 годзе каля опернага тэатра на нейкім мерапрыемстве.\nАўтар: Аксана Красоўская.\nФота: Максім Маліноўскі.


"Вылазьце, нашы ідуць!" Успаміны Валянціны Клінцэвіч пра вайну | “Вылазьце, нашы ідуць!” Успаміны Валянціны Клінцэвіч пра вайну\n“Вылазьце, нашы ідуць!” Успаміны Валянціны Клінцэвіч пра вайну\n22.06.2021 1667 osh.by 0 Comment\nУжо восемдзесят год прайшло з пачатку Вялікай Айчыннай вайны. Але напамін аб ёй жыве ў помніках, безыменных магілах, мемарыялах, пісьмах з фронту, узнагародах, якія захоўваюцца ў сем’ях пакаленнямі, на старонках кніг, у песнях і творах мастакоў. Жыве яна і ў памяці людзей: тых, хто змагаўся з ворагам у баях, і тых, хто ніколі не трымаў у руках зброі, тых, чыё бесклапотнае дзяцінства вайна перакрэсліла. Валянціна Сяргееўна Клінцэвіч з Маркінят добра памятае вайну. Калі яна пачалася, ёй было 12 год, малодшай сястрычцы Шуры – 9. Тады сям’я жыла ў Міхайлоўшчыне.\nУ той дзень дзяўчаткі-сястрычкі бавілі час на сваім двары, бацькі паехалі на кані пад Трабы, каб змалоць зерне на муку. Дзяўчаты сваім дзіцячым розумам зразумелі, што адбываецца штосьці дрэннае і жудаснае, калі ўбачылі на гарызонце шмат самалётаў, якія раней сюды амаль не заляталі, і пачулі далёкія выбухі. Пазней яны даведаліся, што гэта немцы бамбілі станцыю Багданава. Інтуітыўна адчуўшы страх, схаваліся пад кустом бэзу, што рос у двары за хлявом і моцна плакалі. Да страху за сябе дадалася яшчэ і трывога за бацькоў, якія ўсё не вярталіся дамоў. Дзяўчаты не ведалі, што ў гэты час у Міхайлоўшчыну прыскакаў з Ашмян веставы ў ваеннай форме і абвясціў жыхарам, што пачалася вайна з немцамі. Ён вельмі спяшаўся і нават не паехаў праз мост, а пераплыў рэчку Кляву на кані. Пра гэта ўсё даведаўся тата, калі, вярнуўшыся, знайшоў перапужаных дзяўчатак і пайшоў распытваць суседзяў.\nПраз некалькі дзён вайна прыйшла і ў Міхайлоўшчыну. Па брукаванай дарозе з боку Трабаў пагрозліва сунуліся вялікія незнаёмыя машыны з чорнымі крыжамі на баках. Што гэта былі нямецкія танкі, дзяўчаты тады не ведалі. Машыны спыніліся непадалёку ад іх хаты, з іх павыскоквалі чужыя салдаты з закасанымі рукавамі гімнасцёрак і каскамі на галовах, пасядалі на траву і гучна сталі гаварыць на незнаёмай мове. Прастаялі яны нядоўга і рушылі далей па старой дарозе на Багданава.\nА затым праз вёску пайшлі грузавыя машыны з немцамі, матацыклы, пяхота і, нарэшце, абоз. Немцы палавілі і пабілі ўсіх курэй у вёсцы і наогул аббіралі людзей.\nВалянціна Сяргееўна з вучнямі\nАднаго разу ўсю іх сям’ю ледзь не расстраляў немец, якому захацелася паласавацца мёдам з вулля – у сям’і Клінцэвіч у садзе быў пчальнік. Немец сарваў з вулля вечку і дастаў рамку з мёдам. Зразумела, што пчолам гэта не спадабалася, і яны добра пачаставалі нечаканага госця – толькі не мёдам. Звар’яцелы немец, якому пчолы пакусалі ўсю галаву і шыю, выгнаў з хаты сям’ю і паставіў ля сцяны, пагражаючы аўтаматам. Маці падняла енк, пачала цалаваць немцу рукі, галасіць і прасіцца, каб не забіваў, дзяўчаты загаласілі ўслед за ёй. Відаць, нарадзіліся пад шчаслівай зоркай, — патрымаўшы крыху, немец адпусціў Клінцэвічаў.\nЗ сястрой Аляксандрай\nНовыя ўлады абклалі мясцовых жыхароў харчовымі падаткамі, трэба было здаваць ім малако і шмат чаго іншага з прадуктаў. Немцы назначалі старастаў вёсак, каб тыя сачылі за парадкам і дапамагалі збіраць падаткі. У Міхайлоўшчыне ніхто не хацеў быць старастам — баяліся, таму вырашылі, што будуць выконваць гэтыя абавязкі па чарзе (па два-тры тыдні кожная хата).\nЖыць было цяжка, але магчыма. Трымала свая гаспадарка. Прадукты былі свае. Садзілі бульбу, агарод. Хоць і пазабіралі немцы частку жывёлы, усё ж такі не ўсю: забралі ў таты каня, якога дзяўчаты вельмі шкадавалі, – прыгожы быў конь, гняды. Хутка не стала і кабанчыка. Цяжэй было з соллю, газай, не было мыла. Гэта трэба было выменьваць ці купляць. Вельмі пакутавалі ўсе ад каросты, якая напала на людзей ад немагчымасці нармальна мыцца і мяняць бялізну. Пасцель была саматканая, мылася рэдка. Не хапала вопраткі і абутку.\nУ Міхайлоўшчыне ў час вайны працавала пачатковая школа. Аднекуль з’явіўся настаўнік, які вучыў малодшых дзяцей. Шура хадзіла ў школу. А вось тыя, хто паспеў скончыць тры класы да вайны, як Валя, у школу не хадзілі, сядзелі на печы, як гаворыць Валянціна Сяргееўна.\nПа начах да мясцовых жыхароў наведваліся “чырвоныя партызаны”, якія часцей за ўсё прасілі паесці. Пра тое, што паблізу ёсць партызанскі атрад, усе ведалі, але не выдавалі, і партызаны не чапалі немцаў у вёсцы, бо ведалі, што ў такім выпадку пагражае яе жыхарам. Партызан больш цікавіла чыгунка, якая была побач. Чула Валянціна і пра “белых партызан” і, нават, бачыла іх – з немцамі. Яны не баяліся і рабавалі хаты месцічаў у белы дзень. Наогул было страшна і часта незразумела, дзе свой, дзе чужы, дзе Польшча, дзе Літва.\nВалянціна Сяргееўна з сынамі\n“Вылазьце, нашы ідуць!”\nУ час адступлення немцы каля месяца пражылі ў вёсцы. Валянціна Клінцэвіч успамінае, як яны забягалі ў кожную хату, шукалі лепшую і чысцейшую. Чыстая палова дома Клінцэвічаў спадабалася чатыром нямецкім афіцэрам, і яны размясцілі там свае рэчы, а ў двары паставілі грузавую машыну. Нямецкія салдаты кватараваліся ў гумне. Адтуль па вечарах чулася чужая мова, рогат і гукі губнога гармоніка. Днём афіцэры былі ў доме Клінцэвічаў, а начавалі разам з салдатамі ў гумне. Пазней у доме з’явіўся пажылы нямецкі салдат, які займаўся рамонтам абутку. Ён вельмі добра гаварыў па-польску. Бацька Валянціны часта гаварыў з гэтым немцам пра палітыку. Той паказваў фотаздымак сваёй жонкі і дзвюх дзяўчынак і часта паўтараў, што ніколі ўжо іх не ўбачыць. Гэты немец не хацеў ваяваць і абвінавачваў Гітлера ў тым, што ён уцягнуў людзей у вайну, і вельмі прасіў, каб бацька Валянціны не расказваў афіцэрам пра іх гутаркі, бо яго расстраляюць.\nПамятае Валянціна Сяргееўна і той дзень, калі ў вёску прыйшлі савецкія салдаты. Кананаду і залпы гармат жыхары чулі некалькі дзён, але не ведалі, хто страляў, баяліся, што будуць страляць па вёсцы, таму на ўсялякі выпадак схаваліся ў акопах, якія загадзя выкапалі ў лесе. А снарады, як на злосць, рваліся непадалёку, у полі. Калі ўбачылі здалёк салдат, якія ішлі па дарозе ў накірунку Трабаў, не адразу зразумелі, што гэта свае. Адзін з жыхароў Міхайлоўшчыны, Стась Вільчэўскі, папоўз да дарогі па жыце, каб бліжэй разгледзець салдат. Зразумеўшы, што гэта рускія, ён крыкнуў: “Вылазьце, нашы ідуць!” Пасля дзяўчаты насілі ў фартушках салдатам яблыкі і частавалі іх. А тыя дзякавалі: “Ой, девочки, яблоки. Спасибо, девочки!” Дзяўчаты шкадавалі рускіх салдатаў: яны ішлі вельмі доўга, стомленыя і запыленыя, а яшчэ гарэзам вельмі хацелася, каб хто-небудзь з вайскоўцаў даў рускі рубель, якога яны ніколі не бачылі. А адкуль у салдата грошы?\nПакрысе пачалося новае жыццё. Стала працаваць школа. Усіх дзяцей сабралі ў чацвёрты клас – туды трапілі і дзеці 1929 года нараджэння, і 1928-га, і малодшыя, такім чынам Валянціна апынулася ў адным класе з малодшай сястрой Шурай. Закончыўшы школу і атрымаўшы вышэйшую адукацыю, Валянціна Сяргееўна ўсё жыццё працавала ў Міхайлоўшчыне настаўніцай беларускай мовы і літаратуры. Разам са сваімі вучнямі яна сабрала па вёсках Міхайлоўшчына, Маркіняты і Зноскі звесткі пра землякоў, якія ваявалі і аддалі сваё жыццё ў час вайны, аформіла ў школе стэнд “Яны загінулі, змагаючыся за Радзіму!”.\nВайна стала выпрабаваннем для ўсіх, мерай высвятлення чалавечай годнасці і сумлення. Чалавек нараджаецца, каб жыць і ствараць, а не забіваць і нішчыць. Каму патрэбна вайна? Чаму людзі змаглі зрабіць столькі розных тэхналагічных вынаходніцтваў, але да сённяшняга дня не навучыліся слухаць і чуць адзін аднаго?\nФота з архіва Валянціны КЛІНЦЭВІЧ.\nИстории ошмянцев, у которых много татуировок\n← В день 80-летия начала Великой Отечественной войны в регионе пройдет всеобщая минута молчания


50/50 - трэнінгавы курс Рады Еўропы для работнікаў з моладдзю (Мінск) | ОДБ Брусель\n50/50 - трэнінгавы курс Рады Еўропы для работнікаў з моладдзю (Мінск)\nаўт, 2016-05-17 15:37\nМоладзевы Дэпартамент і Дырэктарат па палітычных пытаннях Рады Еўропы пры падтрымцы Інфармацыйнага пункта Рады Еўропы ў Мінску і Міністэрства адукацыі Беларусі ладзіць трэнінгавы курс "50/50" для спецыялістаў дзяржорганаў і прадстаўнікоў грамадскіх арганізацый, што працуюць з моладдзю. Навучанне запланавана на 13-17 чэрвеня 2016 года.\nТэма заняткаў - пашырэнне моладзевага ўдзелу і ўзмацненне ролі моладзі ў працэсах прыняцця рашэнняў на розных узроўнях.\nУдзельнікі курсу даведаюцца, якія кампетэнцыі неабходны для працы з моладдзю, пра падыходы Рады Еўропы і Беларусі ў галіне працы з моладдзю, пазнаёмяцца з ідэямі праектаў у галіне працы з моладдзю, а таксама формамі моладзевага ўдзелу, г.д.\nВітаюцца моладзевыя лідэры і актывісты грамадскіх арганізацый, якія маюць досвед працы з моладдзю (мінімум 2 гады) і паўнамоцтвы браць адказнасць за праектныя рашэнні. Узрост кандыдатаў з ліку прадстаўнікоў грамадскіх арганізацый - 18-31 год.\nПрацоўная мова навучання - руская. Пражыванне і харчаванне ўдзельнікаў забяспечваюць арганізатары мерапрыемства.\nАпошні дзень набору ўдзельнікаў - 19 траўня 2016 года. Поўная інфармацыя - на гэтай старонцы.


Аляксандр Лукашэнка: Расея ніколі не будзе ваяваць з Беларуссю\nПра канфлікт ва Украіне\n«Абсалютна не падтрымліваю ніякіх войскаў ва Украіне. Ні расейскіх, ні якіх-небудзь іншых. Тое, як падаецца канфлікт у расійскіх СМІ, ― гэта пасмешышча. Тое самае робіцца з боку ўкраінскіх СМІ ― ідзе інфармацыйная вайна. Уварванне якіх бы там ні было войскаў і наймітаў не падтрымліваю. Я калі сустракаўся з Турчынавым, сказаў яму, што ніколі гэтага не адбудзецца. Ніколі з нашай тэрыторыі ніхто не будзе атакаваць Украіну, калі гэта не будзе супярэчыць нашым інтарэсам або калі Украіна сама нападзе на Беларусь. Але такога ніколі не будзе. Ніякай інтэрвенцыі з тэрыторыі Беларусі ва Украіну не будзе».\nПра расейскія вайсковыя базы ў Беларусі\n«На нашай тэрыторыі дзве абсалютна мірныя ваенныя базы. База ў Баранавічах ― там, напэўна, 3 чвэрці нашых людзей служаць. База ў Ганцавічах ― можна сказаць інжынерная высокатэхналагічная станцыя, якая вядзе кантроль за пускам ракет. Яны могуць атакаваць Украіну? Не. У нас ёсць невялікая група мытнікаў і некалькі расейскіх памежнікаў, паколькі мяжы паміж Расеяй і Беларуссю няма. Я даў дабро, каб іх назіральнікі маглі з нашага ведама паглядзець. Гэта дзесяць чалавек».\n«Самалёты я ў іх прасіў: «Дайце ці прадайце за танна дзясятак самалётаў. Чэмпіянат свету мне трэба ў плане бяспекі забяспечыць. Яны сказалі, што могуць 3 самалёты даць. Я кажу: Добра, адзін ваш лётчык і два нашыя. Я не ведаю, нясуць яны цяпер дзяжурства ці не. Па-мойму, яны з’ехалі сёння. Самалётаў расейскіх у нас тут няма».\nЛукашэнка ўзору 1994 года\n«Тады яшчэ больш жорстка было. Тады заплацілі людзям і сказалі: «Вось так вось павінна быць». Але тады людзі валам ішлі за Лукашэнку галасаваць. Тады яшчэ больш жорстка лічылі. Не ў гэтым справа. Сітуацыя іншая і вонкавая, і ўнутраная. Але наўрад ці б я перамог, калі б цяпер быў на іх месцы. Таму што людзі многа зразумелі. Цяпер у людзей ёсць, што губляць. Ніхто не хоча жыць у краіне, якая ваюе».\nЛукашэнка лічыць, што сённяшняя апазіцыя «занадта далёкая ад народа».\n«Ужо занадта далёкія яны ад народа. І вы ж не верыце ў сваю перамогу ― усюды пішаце, што Лукашэнка пераможа. Нават тыя, хто хацеў супраць мяне змагацца, думаюць: «Ну, Лукашэнка пераможа».\n«Назавіце прозвішча. Пра што я з імі буду размаўляць? Кебіч быў прэм’ерам і ён зрабіў ласку, каб з Лукашэнкам дэбатаваць. Пра што мне гаварыць з Някляевым? Я не баюся з імі сесці і абмяркоўваць нешта».\nПра выбары і падлік галасоў\n«Я кажу: Не чапайце ― хай збіраюць подпісы, дзе хочуць. Але калі вы ўпэўненыя ў тым, што мы можам перамагчы, ну навошта ствараць праблемы? Нават калі яны дзесьці парушылі правілы. Такую я даю ўстаноўку. Усе на роўных умовах.\nВы будзеце мець магчымасць і сачыць за падлікам галасоў, і быць на ўчастках. І вы зможаце атрымаць усю інфармацыю. Я вам гэта гарантую».\nПра вонкавыя крэдыты\n«Ва Уфе мы далі сабе клятву, што за пяць гадоў вырашым праблему даўгоў. Мы будзем праводзіць мадэрнізацыю больш спакойна і не пазычаць такія вялікія грошы. У гэтых даўгах шмат сродкаў, якія пайшлі толькі пад мадэрнізацыю. Гэтыя грошы не праядаюцца, мы іх выдаткавалі на мадэрнізацыю прадпрыемстваў».\n«Ведаючы, што не можам павышаць зарплаты, мы сталі рэгуляваць кошты. І па многіх пытаннях, дзе дзяржава рэгулюе кошты, мы іх замарозілі фактычна. Сітуацыя складваецца такім чынам, што мы зарплаты павышаць не можам. Мы прывязалі зарплату да аб’ёмаў вытворчасці. Калі няма вытворчасці, то і заробак павышаць няма за што. Грошы друкаваць мы не будзем. Я ўпэўнены, што на працягу года-двух мы вернемся на той узровень заробкаў, які быў учора. Нават калі сітуацыя на нашых традыцыйных рынках будзе такая ж, як цяпер».\nПра ідэю «русского мира»\n«Гэта не праўда, што большасць за рускі свет. Я пытаўся ў пасла (расейскага ― заўв. Еўрарадыё): »Што значыць збіранне рускіх зямель і што такое рускі свет?«. Ніхто мне так і не патлумачыў. Але цяпер гэта так не гучыць у расейскіх СМІ. Ідэя рускага свету ― гэта глупства, якое нехта прапанаваў прапагандзе. Гэта надуманы і дурны тэзіс, а прэзідэнту Расеі не варта прыпісваць той пазіцыі, якой ён ніколі не прытрымліваўся. Я думаю, гэта пытанне знята з парадку дня».\nПра стасункі паміж Беларуссю і Расеяй\n«Расея ніколі не будзе ваяваць з Беларуссю. Гэта будзе катастрофа для самой Расеі. І вы ў гэта не верыце, я не ведаю, чаму вы пра гэта пішаце, што там ва Украіне, а мы наступныя. Беларусь засталася адзіным сумленным прыстойным саюзнікам Расейскай Федэрацыі, ― заявіў Лукашэнка, адказваючы на пытанне журналіста »Свабоды« Валерыя Каліноўскага. ― Ваша бяда ў тым, што вы не ведаеце, што адбылося ва Украіне і што адбываецца. СМІ стварылі нейкі трэнд таго, што адбываецца ва Украіне. Я ведаю сітуацыю больш глыбока. Не трэба было падстаўляцца. Можа заўтра нехта захацеў бы адрэзаць кавалак Палесся. Вы ўяўляеце, якой была б мая рэакцыя і нашага народа? Мы б ваявалі за кожны кавалачак зямлі»…\n«З малодшым сынам усё больш размаўляю па-беларуску. Я заўсёды дэманстраваў сваю пазіцыю, што нікому нельга ўказваць, на якой мове размаўляць. Сваёй роднай мовай беларускую лічаць больш за 60% насельніцтва. Калі б мы пачалі ціснуць, было б наадварот».\nЖурналісты з «Радыё Свабода», «Еўрарадыё» і «Tut.by» сустракаюцца з кіраўніком дзяржавы. Прэс-служба Аляксандра Лукашэнкі адвяла для інтэрв’ю 1,5 гадзіны.\nЖурналісты «Еўрарадыё» і «Радыё Свабоды» папрасілі аб інтэрв’ю падчас прэс-канферэнцыі Аляксандра Лукашэнкі ў студзені. Прэс-служба кіраўніка краіны запрасіла на інтэрв’ю таксама прадстаўніка «Tut.by». Журналістаў тэлеканалу «Белсат» на сустрэчу да Лукашэнкі не запрашалі, зрэшты як і на прэс-канферэнцыі з ягоным удзелам.